Akken qqaren at zik: seg ucrured ɣer tikli, ula d Kayssa KHALIFI akka i d-as-teḍra, seg tmedyazt, ɣer tullist alarmi telḥeq ɣer wungal. Seg tama-agi, tura-d yiwen n wungal Iḥulfan iwumi i d-yexdem Kamel BOUAMARA yiwet n tezwert igerrzen anda i d-yenna: Tira n Kayssa, meḥsub aɣanib-ines, yettban-iyi-d d amxalef ɣef wayen i nessen, ɣef wayen i nuɣ tannumi neɣ tira s taqbaylit2. ɣef wanect-a nezmer ad d-nini belli Kayssa Khalifi d yiwet n tmarut i d-yiwin amaynut deg tira n wungal s tmaziɣt.